Diari Oficial de la Generalitat Valenciana


Sumari del DOGV 6235, del 29-03-2010 (2010/3384)

RESOLUCIÓ de 16 de març de 2010, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la qual s'adjudiquen ajudes econòmiques per al desenrotllament de la segona fase dels Programes de Qualificació Professional Inicial, convocades per l'Orde de 27 de febrer de 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6235

Data del DOGV
:   29-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3384


Data del document
:   16-03-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública
    * política educativa

RESOLUCIÓ de 16 de març de 2010, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la qual s'adjudiquen ajudes econòmiques per al desenrotllament de la segona fase dels Programes de Qualificació Professional Inicial, convocades per l'Orde de 27 de febrer de 2009. [2010/3384]
Per l'Orde de 27 de febrer de 2009 de la Conselleria d'Educació (DOCV 5964, de 27.02.2009), es van convocar subvencions per al desenrotllament dels Programes de Qualificació Professional Inicial per al curs 2009-2010, regulats en l'Orde de 19 de maig de 2008 (DOCV 5790, de 23.06.2008).
Les bases reguladores i procediment general per a la concessió d'ajudes per al desenrotllament de Programes de Qualificació Professional Inicial es van aprovar per mitjà de l'orde de la Conselleria d'Educació de data de 7 juliol de 2008, (DOCV núm. 5806, de 15.07.208) modificada per l'Orde d'11 de gener de la Conselleria d'Educació (DOCV núm. 6198, de 03.02.2010).
Per l'Orde de 24 de febrer de 2010 de la Conselleria d'Educació (DOCV 6226 de 15.03.2010) es fa pública la línia pressupostària per al desenrotllament de la segona fase dels Programes de Qualificació Professional Inicial aprovats per mitjà de les resolucions de la Direcció General d'Avaluació, Innovació i Qualitat Educativa i de la Formació Professional de 29 d'abril de 2009 (DOCV 6008, de 07.05.2009).
Conclosa la primera fase i vista la proposta de concessió d'ajudes per al desenrotllament de la segona, que eleva la Comissió de Valoració dels Programes de Qualificació Professional Inicial, creada a este efecte en compliment d'allò que s'ha preceptuat en l'article 8 de l'esmentada Orde de la Conselleria d'Educació de 7 juliol de 2008, i tinguts en compte els informes que sobre el seu funcionament correcte i justificació econòmica han sigut emesos per la Inspecció Educativa i per la Direcció General d'Avaluació, Innovació i Qualitat Educativa i de la Formació Professional.
I amb subjecció a la competència que per delegació m'atorga l'article deu de l'Orde de 7 juliol de 2008 (DOCV núm. 5806, de 15 de juliol de 2008), resolc:
Primer
Aprovar la concessió de subvencions per al desenrotllament de la segona fase dels Programes de Qualificació Professional Inicial autoritzats per al curs 2009-2010, a les entitats promotores relacionades en els annexos I, II i III i segons les qualificacions professionals i imports que en ell s'indiquen.
Segon
Autoritzar i disposar les propostes comptables en fase AD dels expedients de Programes de Qualificació Professional Inicial, a càrrec de la línia T1310000 de la secció 09, servici 02 i programa 421.50, corresponent a l'exercici pressupostari de 2010, pels imports respectius especificats per a cada programa en l'annex I per al desenrotllament de la segona fase.
Tercer
La segona fase comprén des de l'1 de gener fins al 30 de juny del 2010. En ella, l'alumnat dels Programes de Qualificació Professional Inicial realitzarà les pràctiques en centres de treball en els termes indicats en l'article 13 de l'esmentada Orde reguladora dels Programes de Qualificació Professional Inicial a la Comunitat Valenciana, i segons el que indica al respecte en les ulteriors resolucions de funcionament.
Quart
En el termini de 15 dies des de la data de publicació de la present resolució i només en el cas de no haver-ho fet amb anterioritat, les entitats promotores procediran a la presentació de la documentació corresponent a la segona fase en la Direcció General d'Avaluació, Innovació i Qualitat Educativa i de la Formació Professional, d'acord amb l'article 14.2 de la mencionada Orde de 7 juliol de 2008, (DOCV núm. 5806, de 15 de juliol de 2008):
a) Certificació acreditativa d'estar al corrent de les seues obligacions tributàries - Estatal i autonòmica - i front a la Seguretat Social, en aplicació dels articles 22 i 23 del Reial Decret 887/2006 de 21 de juliol pel qual s'aprova el Reglament de la Llei 38/2003, General de Subvencions, en el cas d'entitats sense ànim de lucre.
b) Fitxa actualitzada de Manteniment a Tercers (només en el cas que hagueren experimentat variacions respecte de la 1ª fase).
c) Relació nominal actualitzada de l'alumnat a data 31.12.2009, per al que s'utilitzarà el model d'imprés de l'annex II adjunt. S'enviarà original amb firmes segons annex III.
d) Documentació relativa a les pràctiques de treball (un màxim de 150 hores) per al que s'ompliran els annexos corresponents penjats en la pàgina web de la F.C.T.
e) Escrit original, firmat i segellat, pel qual l'entitat promotora sense ànim de lucre es compromet a anticipar el gasto d'esta 2ª fase.
Així mateix, les entitats vetlaran per la correcta contractació de les assegurances d'accidents i de responsabilitat civil, havent de presentar la pòlissa i els corresponents rebuts, en el cas d'haver fraccionat per fases el pagament dels mateixos.
Igualment, en el cas que el programa haguera patit alguna variació substancial, esta haurà de comunicar-se per escrit adjunt a l'anterior documentació, incloent les acreditacions documentals pertinents.
Quint
1. La justificació del gasto corrent -parts A i B- d'esta segona fase es durà a terme per mitjà dels impresos normalitzats que figuren en la pàgina web de la Conselleria d'Educació, www.edu.gva.es/eva/index.asp + Formació Professional + Programes de Qualificació Professional Inicial, aportant les nòmines, costos socials, factures i rebuts corresponents originals o degudament confrontats i ordenats que acrediten el pagament material d'elles, així com, amb la documentació acreditativa dels pagaments realitzats per mitjà d'extractes bancaris o altres documents probatoris dels mateixos, ja que segons l'orde AAE 7225/2008, de 14 d'octubre, per la que es determinen els gastos subvencionables pel Fons Social Europeu durant el període de programació 2007-2013, en l'article 2 especifica que només seran gastos subvencionables aquells «efectivament pagats». Igualment serà imprescindible l'aportació en la justificació de la Declaració de reintegraments a la Generalitat per a totes les entitats. Les entitats sense ànim de lucre i centres docents aportaran igualment els certificats d'estar al corrent de la Seguretat Social i agències tributària estatal i autonòmica.
2. Segellat de documents de gasto: els documents de gasto hauran de segellar-se amb el text següent:
Import cofinançat al 50% per la Conselleria d'Educació de la Generalitat Valenciana i el Fons Social Europeu: .............. euros
En l'espai s'inclourà l'import imputat a l'ajuda que podrà ser igual o inferior a l'import total del document de gasto.
3. Conservació de documents: tots els documents relatius a esta actuació, tant els documents de gasto, com els documents informatius elaborats, hauran de conservar-se fins a l'any 2018.
4. El termini de presentació de la documentació esmentada, en la Conselleria d'Educació, finalitzarà el 10 de juliol de 2010, si bé les entitats promotores podran avançar les justificacions a partir de l'1 de juny de 2010. El pagament de la subvenció es farà efectiu en els termes que s'indica en l'apartat sext de la present resolució.
5. Les entitats públiques podran presentar declaració de costos socials i nòmines corresponents al mes de juny, per mitjà d'un escrit del secretari de la corporació en què queden expressades les quantitats exactes a este efecte i el compromís de presentar els corresponents documents compulsats abans del 10 d'agost següent. En el cas de les entitats sense ànim de lucre, la dita declaració la realitzarà el representant de l'entitat.
Sext
Pagament de la subvenció.
1. La segona fase dels Programes de Qualificació Professional Inicial inclou els costos imputables als gastos de transferències corrents distribuïts entre la part a i la part B, segons el que disposa l'article 7 de l'esmentada Orde de Bases 7 maig de 2008, de la conselleria d'Educació.
2. Presentada per l'entitat la documentació corresponent a esta segona fase, prevista en l'apartat quart de la present resolució, es podrà procedir a la bestreta d'un 40% de la subvenció concedida corresponent a transferències corrents, en el cas d'entitats públiques, sense que siga exigible l'aportació d'aval bancari, d'acord amb l'exempció prevista en l'article 47 bis del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
3. Quan es tracte d'entitats sense ànim de lucre i en virtut del que establix l'esmentat article, l'entitat sol·licitant haurà de garantir la bestreta del 40% per mitjà de l'aportació d'aval bancari. En tot cas, l'aval haurà d'estar constituït amb renúncia al benefici d'excussió o amb caràcter solidari.
El percentatge restant de la subvenció en concepte de transferències corrents, es farà efectiu al finalitzar esta segona fase i després de la presentació, per part de l'entitat promotora del programa, de la declaració de gastos, firmat pel representant de l'entitat i la justificació dels gastos indicats en la declaració anterior. La dita justificació de gastos haurà de realitzar-se abans del 10 de juliol de 2010.
Sèptim
A causa de la participació de fons finalistes aportats pel Fons Social Europeu, les entitats promotores utilitzaran el codi PQPI/FSE en cada un dels seus apunts comptables.
Igualment el logos i l'expressió del Fons Social Europeu s'inclourà en tots els impresos acadèmics, de gestió i divulgatius així com en la retolació de les instal·lacions del programa receptor de les ajudes segons s'establix en l'article 16 de l'Orde de 7 juliol de 2008, (DOCV núm. 5806, de 15 de juliol de 2008)
Octau
La Conselleria d'Educació queda facultada per a procedir a la minoració, o al reintegrament total si és el cas, de la subvenció concedida en els supòsits previstos en l'article 13 de l'Orde de 7 juliol de 2008 quedant, en tot cas, l'entitat sol·licitant compromesa al compliment del que establix l'apartat 12 del mateix text legal, referent a les obligacions de les entitats promotores.
Nové
Segons el que establix l'apartat 22 de l'esmentada Orde de 19 de maig de 2008, les entitats promotores redactaran una memòria final.
Sense perjuí d'això, l'entitat promotora realitzarà un seguiment de la reincorporació i de la seua inserció professional educativa dels participants en el programa que, previ estudi per la Comissió de Valoració de Programes de Qualificació Professional Inicial, servirà d'indicador per a avaluar, en futurs exercicis, la viabilitat de les accions en funció del col·lectiu a què elles anaven dirigides i la modalitat d'actuació per la qual es va optar.
Els resultats del mencionat seguiment podran ser incorporats, en un termini màxim de 3 mesos, des de la fí del programa.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
A) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.
B) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 16 de març de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.ANNEX IV / ANEXO IV - 2ª FASE: ALUMNAT/ ALUMNADO
ENTITAT/ENTIDAD\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
LOCALITAT/ LOCALIDAD\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
PARTICIPANTS EN EL PROGRAMA DE QUALIFICACIÓ PROFESSIONAL INICIAL DE /
PARTICIPANTES EN EL PROGRAMA DE CUALIFICACIÓN PROFESIONAL INICIAL DE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
NÚM. EXPT./ Nº EXPTE \_\_\_\_\_\_\_\_\_\_\_\_\_\_ MODALITAT/ MODALIDAD\_\_\_\_\_\_\_\_\_\_\_\_\_\_\_\_\_\_\_

(1) ESO, desescolritzats... / ESO, desescolarizados...
, d de 20\_\_
SEGELL DE L'ENTITAT/ SELLO DE LA ENTIDAD Firmat: / Fdo.: Coordinador/a del Programa